ڈھاکہ یونیورسٹی

ڈھاکہ یونیورسٹی () جدید بنگلادیش کی سب سے قدیم یونیورسٹی ہے جو بنگلہ دیش کے دار الحکومت ڈھاکہ شہر میں قائم ہے۔ سنہ 2017ء کی بنگلہ دیش جامعات کی درجہ بندی میں ڈھاکہ یونیورسٹی پہلے نمبر پر تھی۔  برطانوی راج میں سنہ 1921ء میں اس کا قیام عمل میں آیا۔ جدید بنگلہ دیش کی تاریخ و تعمیر میں اس یونیورسٹی کا انتہائی اہم کردار ہے۔ تقسیم ہند کے بعد ڈھاکہ یونیورسٹی پاکستان کی ترقی پسند اور جمہوری تحریکوں کا مرکز توجہ بن گئی تھی۔ بعد ازاں بنگالی قومیت اور آزادی بنگال میں اس یونیورسٹی کے طلبہ اور اساتذہ کا مرکزی اور ناقابل فراموش کردار رہا ہے۔

یونیورسٹی کے نمایاں فضلا میں فضل الرحمن خان، محمد یونس (2006ء کے امن نوبل انعام یافتہ)، محمد شہید اللہ (مشہور معلم اور ماہر لسانیات)، نتیاگرو نور المومن (ڈھاکہ یونیورسٹی کے اولین طلبہ اور اساتذہ میں سے ایک)، سراج الاسلام چودھری (بنگلہ دیش کے سرکردہ دانشور اور مصنف)، رحمن سبحان (ماہر معاشیات)، محمد عطاء الکریم (ماہر طبیعیات)، ابو الفاتح، بدھادیب بوس (بیسویں صدی کے بنگالی شاعر) اور شیخ مجیب الرحمن (جدید بنگلہ دیش کے بانی) قابل ذکر ہیں۔ ڈھاکہ یونیورسٹی کسی درجے میں ستیندر ناتھ بوس، وجے راگھون اور قاضی نذر الاسلام سے بھی منسلک رہی ہے۔

فی الحال ڈھاکہ یونیورسٹی بنگلہ دیش کی سب سے بڑی عوامی یونیورسٹی ہے جس میں 33000 طلبہ زیر تعلیم ہیں اور 1800 شعبے مصروف عمل ہیں۔ ایشیا ویک نے اسے ایشیا کی سو فائق یونیورسٹیوں میں شمار کیا ہے۔ یونیورسٹی اپنے قیام ہی سے تشدد، سیاست اور تقسیم کا شکار رہی ہے۔

 تاریخ 
ڈھاکہ یونیورسٹی کے قیام سے پہلے اس کی زمین کے اطراف میں ڈھاکہ کالج کی کچھ متروک عمارتیں موجود تھیں۔ سنہ 1873ء میں کالج بہادر شاہ پارک میں اور بعد ازاں کرزن ہال میں منتقل ہو گیا تھا جو بعد میں یونیورسٹی کا سب سے پہلا ادارہ بنا۔ دراصل ڈھاکہ یونیورسٹی کا قیام سنہ 1905ء کی تقسیم بنگال کی منسوخی کی تلافی کے طور پر عمل میں آیا تھا۔Gordon Johnson, "Partition, Agitation and Congress: Bengal 1904 To 1908," Modern Asian Studies, (May 1973) 7#3 pp 533–588

 حوالہ جات 

زمرہ:بھارت میں 1921ء کی تاسیسات
زمرہ:برطانوی ہند میں 1920ء کی دہائی کی تاسیسات
زمرہ:بنگالی نشاۃ ثانیہ سے مربوط تعلیمی ادارے
زمرہ:جامعہ ڈھاکہ
زمرہ:چھوٹے پیغام خانوں کا استعمال کرنے والے مضامین
زمرہ:ڈھاکہ میں جامعات و کالج
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1921ء میں قائم ہونے والے تعلیمی ادارے

زمرہ:1921ء میں قائم ہونے والے کالج اور جامعات
زمرہ:بنگلہ دیش کے عوامی جامعات